Dag Haugland

Dag Haugland (født 19. august 1960) er en norsk professor i informatikk og optimering. Han løper også maraton.

Han har jobbet ved Universitetet i Bergen nesten hele tiden, og er i dag professor på  Institutt for informatikk. Haugland sin forskning har vært innen operasjonsanalyse og optimering (den kvantitative grenen av logistikk). Han har publisert arbeider inne kombinatorisk optimering, global optimering og flyt i nettverk. Han har også jobbet for Christian Michelsens Institutt i Bergen, blant annet med doktoravhandlingen fra 1991 som handlet om produksjonsplanlegging for oljeraffinerier og var veiledet av Sverre Storøy, en av professorene der den gang.

Haugland er maratonløper for IL Varegg i Bergen. Hans personlige rekord er på 2.29.55 fra 1995 i Hamburg, men da representerte han IL Skjalg og Norge. Han fikk bronse i NM i friidrett 2008 med tiden 2.41.00 bak vinneren Henrik Sandstad og sølvvinneren Ronny Hognestad.

Referanser

Eksterne lenker 
 

Alumni fra Universitetet i Bergen
Professorer ved Universitetet i Bergen
Norske professorer i informatikk
Norske operasjonsanalytikere
Norske maratonløpere
Personer fra Bergen kommune
Fødsler i 1960